Komission päätös,
tehty 15 päivänä lokakuuta 2003,
sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta Kap Verden, Belizen, Ranskan Polynesian, Arabiemiirikuntien ja Alankomaiden Antillien osalta
(tiedoksiannettu numerolla K(2003) 3666)
(ETA:n kannalta merkityksellinen teksti)
(2003/764/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 2 artiklan 2 ja 3 kohdan,
sekä katsoo seuraavaa:
(1) Komission päätöksessä 97/296/EY(3), sellaisena kuin se on viimeksi muutettuna päätöksellä 2003/606/EY(4), luetellaan maat ja alueet, joista kalastustuotteiden tuonti ihmisravinnoksi on sallittua. Päätöksen 97/296/EY liitteessä olevassa I osassa luetellaan neuvoston direktiivin 91/493/ETY(5) mukaisen erityisen päätöksen soveltamisalaan ja II osassa päätöksen 95/408/EY 2 artiklan 2 kohdan soveltamisalaan kuuluvat maat ja alueet.
(2) Komission päätöksissä 2003/763/EY(6), 2003/759/EY(7), 2003/760/EY(8), 2003/761/EY(9) ja 2003/762/EY(10) vahvistetaan erityiset tuontia koskevat edellytykset Kap Verdestä, Belizestä, Ranskan Polynesiasta, Arabiemiirikunnista ja Alankomaiden Antilleilta peräisin oleville kalastustuotteille. Sen vuoksi kyseiset maat olisi lisättävä päätöksen 97/296/EY liitteessä olevan I osan luetteloon.
(3) Päätöstä 97/296/EY olisi näin ollen muutettava vastaavasti.
(4) Tämän päätöksen olisi tultava voimaan samana päivänä kuin Belizestä, Ranskan Polynesiasta, Arabiemiirikunnista ja Alankomaiden Antilleilta peräisin olevien kalastustuotteiden tuontia koskevien päätösten 2003/759/EY, 2003/760/EY, 2003/761/EY, 2003/762/EY.
(5) Kap Verdestä peräisin olevien kalastustuotteiden tuonnin osalta tämän päätöksen olisi tultava voimaan samana päivänä kuin päätöksen 2003/763/EY, koska siirtymäaikaa ei tarvita.
(6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 97/296/EY liite tämän päätöksen liitteellä.
2 artikla
Tätä päätöstä sovelletaan 8 päivästä joulukuuta 2003 Belizestä, Ranskan Polynesiasta, Arabiemiirikunnista ja Alankomaiden Antilleilta peräisin olevien kalastustuotteiden tuonnin osalta.
Tätä päätöstä sovelletaan 27 päivästä lokakuuta 2003 Kap Verdestä peräisin olevien kalastustuotteiden tuonnin osalta.
3 artikla
Tämä päätös on osoitettu kaikille jäsenvaltioille.
Tehty Brysselissä 15 päivänä lokakuuta 2003.